Yn y cyd-destun hwn, rwyf o blaid mabwysiadu camau rhagofalus priodol i gyfyngu ar drosglwyddiad yr haint tra bo rhagor o asesiadau epidemiolegol a chlinigol yn cael eu cynnal. Mae'r mesurau rheoli ar y ffiniau, y deddfwyd ar eu cyfer ar sail y DU, yn debygol o leihau nifer y digwyddiadau hadu ac o arwain at oedi cyn i’r amrywiolyn ymsefydlu, er na fydd y mesurau hynny’n ei atal ac er y byddant yn llai effeithiol pan fydd yr amrywiolyn yn cael ei drosglwyddo’n eang yn y gymuned yn y DU. Rwy'n rhagweld twf cyflym o ran trosglwyddo yn y gymuned yn y dyddiau/wythnosau nesaf. Wrth inni fwrw ymlaen â’n rhaglen Profi, Olrhain, Diogelu (TTP), rhaid inni barhau i weithredu yn yr un ffordd ag a wnaed ar y dechrau un, gan hoelio sylw ar brofi, adnabod, ynysu ac ar waith dwys i olrhain cysylltiadau’r achosion cynnar. Fodd bynnag, mae’r profiad a gafwyd gyda thon Delta yn awgrymu unwaith eto mai dim ond dal yr amrywiolyn yn ôl rhag ymsefydlu yng Nghymru y gwnaiff hynny yn hytrach na’i atal yn gyfan gwbl. Unwaith y bydd yr amrywiolyn newydd yn cael ei drosglwyddo’n eang yn y gymuned, bydd angen inni ystyried newid ffocws ein hadnoddau Profi, Olrhain a Diogelu a chanolbwyntio ar ddiogelu unigolion/lleoliadau sy'n agored i niwed, ac ar reoli achosion cymhleth a brigiadau o achosion.
In this context I support the adoption of appropriate precautionary actions to limit transmission while further epidemiological and clinical assessments are conducted. The border controls which have been enacted on a UK basis are likely to reduce the number of seeding events and to delay establishment of the variant although they will not prevent it and will be less effective when wide scale community transmission of the variant is established in the UK. I anticipate rapid growth in community transmission in coming days/weeks. The initial focus of our TTP programme on testing, identification, isolation and intensive contact tracing of the early cases should continue but experience with the delta wave again suggests that this approach will delay rather than prevent establishment of the variant in Wales. When widespread community transmission is established we will need to consider a refocussing of our TTP resource towards the protection of vulnerable individuals/settings, and the management of complex cases and outbreaks.